b"\n_START_ARTICLE_\nPremi\xc4\x8dnica\n_START_PARAGRAPH_\nPrem\xc3\xad\xc4\x8dnica je uganka oziroma igra, pri kateri je potrebno izbrano plo\xc5\xa1\xc4\x8dico (lik) premakniti na drugo mesto, pri \xc4\x8demer se lahko uporablja samo premike plo\xc5\xa1\xc4\x8dic v ravnini, obstajajo pa tudi prostorske premi\xc4\x8dnice._NEWLINE_Prvo premi\xc4\x8dnico, igro 15, je izumil Sam Loyd leta 1870._NEWLINE_Na sliki je premi\xc4\x8dnica velikosti 4\xc3\x975 z imenom Dad's Puzzle (O\xc4\x8detova uganka). Cilj je premakniti kvadrat v spodnji levi vogal. Z imenom Penant Puzzle jo je objavil L. W. Hardy leta 1909. Najkraj\xc5\xa1a re\xc5\xa1itev zahteva 59 potez (ali pa 83 potez, odvisno kako se \xc5\xa1teje premik malih kvadratov za dve mesti)._NEWLINE_Jim Lewis je leta 2004 z ra\xc4\x8dunalni\xc5\xa1kim programom odkril najte\xc5\xbejo \xc2\xbblahko\xc2\xab premi\xc4\x8dnico velikosti 4\xc3\x975, imenoval jo je Quzzle . Quzzle potrebuje za re\xc5\xa1itev 84 potez, kasneje pa sta jo Bob Henderson in Gil Dogon nekoliko spremenila (dodala sta \xc5\xa1e nekaj uvodnih potez). Njun Quzzle-Killer  potrebuje za re\xc5\xa1itev 90 potez._NEWLINE_Danes obstaja vrsta ra\xc4\x8dunalni\xc5\xa1kih programov za interaktivno re\xc5\xa1evanje premi\xc4\x8dnic."